
	1.
	MK vēstules projekts
Ministru kabinets ir iepazinies ar Latvijas Republikas tiesībsardzes atzinumu pārbaudes lietā Nr. 2026-06-16C,5D, kā arī tiesībsardzes piedāvātajiem risinājumiem juridisko adrešu negodprātīgas reģistrācijas riska mazināšanai, un sniedz šādu viedokli.
Ministru kabinets pateicas tiesībsardzei par piedāvātajiem risinājumiem juridisko adrešu negodprātīgas reģistrācijas riska mazināšanai un apliecina, ka ir uzsācis padziļinātu katra piedāvātā risinājuma analīzi un izvērtēšanu, lai nonāktu pie efektīvākā un samērīgākā risinājuma visu iesaistīto pušu tiesību un tiesisko interešu nodrošināšanai. Risinājumu analīzes ietvaros atbildīgās institūcijas apzina nepieciešamās izmaiņas normatīvajā regulējumā un IT sistēmu pielāgojumus, kā arī izvērtē katra risinājuma varianta administratīvo slogu privātpersonām un valsts pārvaldes iestādēm, kā arī katra risinājuma ietekmi uz valsts budžetu un efektivitāti.
	Priekšlikums
Lai gan sabiedrības juridiskā adrese ir saistāma vienīgi ar konkrētu nekustamo īpašumu, neatkarīgi no tā, vai juridiskās adreses norādītājs ir attiecīgā nekustamā īpašuma īpašnieks, un sabiedrības juridiskās adreses norādīšana nav saistīta ar dzīvesvietas deklarēšanu, un līdz ar to Ministru kabineta atbildes vēstules projektā norādītais neskar Iekšlietu ministrijas kompetenci, tomēr vienlaikus aicinām apsvērt iespēju Ministru kabineta atbildes vēstules projektā konkrēti norādīt, kuras atbildīgās institūcijas apzina nepieciešamās izmaiņas normatīvajā regulējumā un IT sistēmu pielāgojumus, kā arī izvērtē katra iespējamā risinājuma administratīvo slogu, ietekmi uz valsts budžetu un efektivitāti. Šāda pieeja nodrošinātu, tostarp Tiesībsarga birojam, iespēju nepastarpinātu komunikāciju ar attiecīgajām institūcijām par juridisko adrešu negodprātīgas reģistrācijas risku mazināšanai paredzēto pasākumu īstenošanas gaitu.

